ปกติกินยาคุมมาตลอดเลยคะ เพราะเป็นคนที่ปจดชอบไม่มาทุกเดือนเลยเลือกที่จะกินยาคุม หลังจากกินยาคุม ปจด ก็มาตลอดๆทุกเดือนแล้วคะ (กินตั้งแต่ประมาณ19 ปี) ก่อนหน้านี้จดวันที่ปจดมาแต่ละเดือนคะ ก.ย-พ.ย. 18-17-14 14 นี่คือล่าสุดเดือนพฤศจินะคะ ละหลังจากกินยาหมดแผงช่วงเดือน ตค พย ก็ไม่ได้กินยาต่อคะหยุดไปเลย แต่ตอนนี้ปจด ยังไม่มาเลยคะ ไม่แน่ใจจะมาอีกทีเมื่อไหร่หรืออะไรยังไงคะ (แล้วก็จริงๆ มีพสพกับแฟน หลั่งนอกคะเลยไม่แน่ใจ)
สวัสดีค่ะ หลังหยุดยาคุมแบบแผงรายเดือน อาจจะยังไม่มีการตกไข่และประจำเดือนได้ภายในประมาณ 6 เดือนแรกขึ้นกับบุคคล แต่อย่างไรก็ตามถ้าตอนนี้ยังไม่พร้อมมีบุตร ควรคุมกำเนิดด้วยวิธีอื่นต่อทันที ไม่ต้องรอให้ประจำเดือนมา การหลั่งนอกอาจจะยังทำให้มีการตั้งครรภ์ได้สูง จึงไม่ควรใช้ค่ะแนะนำตอนนี้สังเกตอาการไปก่อน อาจซื้อชุดตรวจการตั้งครรภ์ทางปัสสาวะมายืนยันก่อนว่าไม่มีการตั้งครรภ์จริง และถ้าประจำเดือนยังไม่มานานเกิน 6 เดือนหลังหยุดยา อาจจะมีความผิดปกติทางนรีเวชอื่นๆ ควรไปพบสูตินรีแพทย์ หรือถ้าตอนนี้ไม่สบายใจจะไปตรวจเบื้องต้นก่อนก็ได้ค่ะ